**Prilog**

**O B R A Z L O Ž E N J E**

**Polugodišnjeg izvještaja o izvršenju Proračuna Općine Povljana od 01.01. do 30.06.2022. godine**

Pravilnikom o polugodišnjem i godišnjem izvještaju o izvršenju proračuna („Narodne novine“ broj 24/2013,102/2017, 01/2020 i 147/2020), propisano je da Polugodišnji i Godišnji izvještaj o izvršenju proračuna sadrži:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. Posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3. Izvještaj o zaduživanju na domaćem i stranom tržištu novca i kapitala,

4. Izvještaj o korištenju proračunske zalihe,

5. Izvještaj o danim jamstvima, izdacima po jamstvima, instrumentima osiguranja i

6. Obrazloženje ostvarenja prihoda i primitaka, rashoda i izdataka,

|  |
| --- |
| **Opći dio proračuna** (Prilog 1) |

Opći dio proračuna u Polugodišnjem izvještaju o izvršenju proračuna za razdoblje od 01.01. do 30.06.2022. godinu iskazuje prihode i primitke te rashode i izdatke navedenog razdoblja, a prezentira se slijedećim izvještajima:

* Izvještaj o izvršenju proračuna
* Prihodi i rashodi prema ekonomskoj klasifikaciji
* Prihodi i rashodi prema izvorima
* Rashodi prema proračunskoj klasifikaciji

Prihodi poslovanja za izvještajno razdoblje od 01.01. do 30.06.2022. godine iznose **5.574.414,66** kuna. Prihodi od prodaje nefinancijske imovine za izvještajno razdoblje od 01.01. do 30.06.2022. godine iznose **0,00** kune, odnosno ukupno prihodi za izvještajno razdoblje od 01.01. do 30.06.2022. godine iznose **5.574.414,66** kune.

Ukupni prihodi za 2022. godinu planirani su u iznosu od 14.247.000,00 kunu. Ostvareni prihodi za navedeno razdoblje u odnosu na godišnji plan iznose 39,13%.

Prihodi od poreza na godišnjoj razini planirani su u iznosu od 3.232.000,00 kuna a u izvještajnom razdoblju ostvareni su u iznosu od 1.366.453,09 kune ili 42,28%.

Pomoći iz proračuna na godišnjoj razini planirani su u iznosu od 3.670.000,00 kuna a u izvještajnom razdoblju ostvareni su u iznosu od 226.312,50 kuna ili 6,17%.

Do kraja 2022. godine očekuju se sredstva ministarstva, županije za projekt: Izgradnja potpornog zida na pomorskom dobru.

Prihodi od imovine na godišnjoj razini planirani su u iznosu od 2.725.000,00 kuna a u izvještajnom razdoblju ostvareni su u iznosu od 2.109.050,98 kune ili 77,40%.

Prihodi od pristojbi na godišnjoj razini planirani su u iznosu od 4.620.000,00 kuna a u izvještajnom razdoblju ostvareni su u iznosu od 1.872.598,09 kuna ili 40,53%.

Prihodi od prodaje nefinancijske imovine na godišnjoj razini planirani su u iznosu od 1.000.000,00 kuna, a u izvještajnom razdoblju ostvareni su u iznosu od 0,00 kune ili 0,00%.

Prihodi od prodaje proizvedene dugotrajne imovine nisu planirani na godišnjoj razini.

Ukupni rashodi i izdaci proračuna za izvještajno razdoblje od 01.01. do 30.06.2022. godine iznose **3.053.306,31** kuna. Od toga rashodi poslovanja iznose 2.517.644,59 kune, rashodi za nabavu nefinancijske imovine iznose 321.981,62 kuna te izdaci za financijsku imovinu i otplate zajmova iznose 213.680,10 kuna.

Rashodi poslovanja na godišnjoj razini planirani su u iznosu od 5.584.600,00 kuna, a ostvareni su u iznosu od 2.517.644,59 kune, odnosno 45,08%.

Rashodi za nabavu nefinancijske imovine na godišnjoj razini planirani su u iznosu od 9.531.000,00 kuna, a ostvareni su u iznosu od 321.981,62 kuna, odnosno 3,38%.

Izdaci za financijsku imovinu i otplate zajmova na godišnjoj razini planirani su u iznosu od 193.500,00 kuna, a ostvareni su u iznosu od 213.680,10 kuna odnosno 110,43%.

Iz prethodno navedenog proizlazi da je u izvještajnom razdoblju ostvaren višak prihoda u iznosu od 2.521.108,35 kuna odnosno 4059,76%.

Rashodi poslovanja analitički su prikazani u okviru Posebnog dijela proračuna.

|  |
| --- |
| **Posebni dio proračuna** (Prilog 2) |

Posebni dio proračuna u Polugodišnjem izvještaju o izvršenju proračuna za izvještajno razdoblje od 01.01. do 30.06.2022. godine iskazuje rashode i izdatke navedenog izvještajnog razdoblja, a prezentira se slijedećim izvještajima:

* Izvršenje po organizacijskoj klasifikaciji
* Izvršenje po programskoj klasifikaciji

**Posebni dio proračuna po organizacijskoj klasifikaciji**

U posebnom dijelu proračuna iskazanom po organizacijskoj klasifikaciji evidentirani su rashodi i izdaci po organizacijskim jedinicama (razdjel i glava) i proračunskom korisniku (razdjel i glava).

Iz navedene tablice vidljivo je ostvarenje rashoda po razdjelima i glavama, čije je ostvarenje ovisilo o ostvarenju prihoda.

Rashodi po organizacijskim dijelovima koji se odnose na Jedinstveni upravni odjel, od planiranih sredstava na godišnjoj razini u iznosu od 15.309.100,00 kuna realizirano je 3.053.306,31 kuna ili 19,94% u navedenom izvještajnom razdoblju.

Rashodi po organizacijskim dijelovima koji se odnose na Općinsko vijeće, od planiranih sredstava na godišnjoj razini u iznosu od 35.000,00 kuna realizirao je 59.478,14 kune ili 169,94% u navedenom izvještajnom razdoblju.

**Posebni dio proračuna po programskoj klasifikaciji**

U posebnom dijelu proračuna iskazanom po programskoj klasifikaciji evidentirani su rashodi kroz aktivnosti i projekte koji su povezani u programe na temelju zajedničkih ciljeva, po organizacijskim jedinicama (razdjel i glave) i proračunski korisnik (razdjel i glava).

Rashodi i izdaci ostvareni u izvještajnom razdoblju od 01.01. do 30.06.2022 godine bili su određeni visinom i namjenom ostvarenih prihoda te su od planiranih sredstava na godišnjoj razini u iznosu od 15.274.100,00 kuna realizirani u iznosu od 2.993.828,17 kuna ili 19,60%.

Ukupno ostvareni rashodi i izdaci u iznosu od 15.309.100,00 kuna dijele se na rashode i izdatke Općine Povljana u iznosu od 2.993.828,17 kuna te rashode Općinskog vijeća u iznosu od 59.478,14 kuna.

|  |
| --- |
| **Izvještaj o zaduživanju na domaćem i stranom tržištu novca i kapitala**  |

**Dugoročno i kratkoročno zaduživanje**

Općina Povljana dugoročno se zadužila kod HBOR-a, za projekte komunalne infrastrukture (izgradnju kanalizacijskog sustava) 14.12.2007. godine na rok od 16 godina sa počekom od 3 godine, s povratom kredita u mjesečnim obrocima s datumom dospijeća 28.02.2023. godine, produženo za Covid 19 moratorij s datumom dospijeća 31.05.2023. godine u iznosu od 1.000.000,00 kuna. Do 30.06.2022. godine izvršena je otplata kredita u iznosu od 133.110,10 kuna, te je kredit sa danom 21. travnja 2022. godine u potpunosti otplaćen.

Općina Povljana dugoročno se zadužila kod Privredne banke Zagreb d.d., za investicije infrastrukture u suradnji s HBOR-om u listopadu 2008. godine na rok od 13 godina bez počeka s povratom kredita u mjesečnim obrocima s datumom dospijeća do prosinca 2021. godine u iznosu od 422.075,00€ u kumskoj protuvrijednosti, uz kamatnu stopu u visini 4,00% godišnje. Do 30.06.2022. godine izvršena je otplata kredita u iznosu od 80.570,00 kuna, te je kredit sa danom 07. veljače 2022. godine u potpunosti otplaćen.

Ukupnih nedospjelih obveza po kreditima, zajmovima i faktoringu na dan 30.06.2022. godine nema.

|  |
| --- |
| **Izvještaj o korištenju proračunske zalihe**  |

Općina Povljana nije koristila sredstva proračunske zalihe do 30.06.2022. godine.

|  |
| --- |
| **Izvještaj o primljenim i danim vrijednosnim papirima i dr. financijskim instrumentima**  |



**Stanje novčanih sredstava na dan 30.06.2022.**

Stanje novčanih sredstava na dan 30.06.2022. godine Općine Povljana iznosilo je 122.965,65 kuna.